“ฉาย” ยัน “โนดีล” เทกโอเวอร์ AQUA! แจงไม่ทราบเหตุหุ้นพุ่งแรง
“ฉาย บุนนาค” แจงไม่ทราบถึงสาเหตุราคาหุ้น AQUA พุ่งแรง ยืนยันไม่มีดีลเทคโอเวอร์ ขณะที่ PLANB ยังคงเป็นพันธมิตรทางการค้า
“ฉาย บุนนาค” แจงไม่ทราบถึงสาเหตุราคาหุ้น AQUA พุ่งแรง ยืนยันไม่มีดีลเทคโอเวอร์ ขณะที่ PLANB ยังคงเป็นพันธมิตรทางการค้า
11 ม.ค. 2565

ผู้สื่อข่าวรายงานว่า จากกรณีวันนี้ (11 ม.ค. 2565) ราคาหุ้น บริษัท อควา คอร์เปอเรชั่น จำกัด (มหาชน) หรือ AQUA ปรับตัวขึ้นร้อนแรงมาปิดที่ระดับ 0.69 บาท บวกไป 0.10 บาท หรือขึ้นไป 16.95% ด้วยมูลค่าการซื้อขาย 894.25 ล้านบาท ซึ่งเกิดจากกระแสข่าวลือว่าจะมีเทคโอเวอร์บริษัท
ทั้งนี้ ทีมข่าวหุ้นออนไลน์ได้มีการสอบถามไปยัง นายฉาย บุนนาค กรรมการผู้จัดการใหญ่ (รักษาการ) ของ AQUA โดยได้รับคำตอบกลับมาว่า มีความกังวลว่านักลงทุนจะเกิดความเสียหาย หลังเกิดกระแสข่าวลือออกมา เพราะข้อเท็จจริงแล้วขอยืนยันว่าไม่เคยได้รับการติดต่อ และไม่ได้รับการเจรจาใดๆ เข้ามาในส่วนของการเทคโอเวอร์บริษัท
ส่วนการพาดพิงก่อนหน้านี้ว่า บริษัท แพลน บี มีเดีย จำกัด (มหาชน) หรือ PLANB อาจจะเป็นบริษัทที่เข้ามาเทคโอเวอร์ AQUA นั่นไม่เป็นความจริง แต่เป็นพันธมิตรการเจรจาในการร่วมมือทางการค้าที่มีมาตลอดอยู่แล้ว เนื่องจากบริษัทมีบริษัทย่อยที่ทำธุรกิจพลังงาน ธุรกิจแวร์เฮ้าส์ และธุรกิจป้ายโฆษณา